कफी गफ सकिने सकिने बेलामा कुमारले कुरा जमाए, ‘दाइ, मेरो अतीत पतित छ ।’ यस विषयमा विस्तृत खुलासा पछि होला । अहिले हामी दुवैलाई त्यसको हतार छैन । ‘लेख्नु भनेको आनन्द हो । त्यो आनन्द अरूलाई आए पनि नआए पनि लेखकलाई आउनुपर्छ । लेख्दालेख्दै कुनै लेखाइले सन्तुष्टि दिन सकेन भने त्यसलाई डम्प गरिदिनुपर्छ । आफैंलाई मज्जा आएन भने के लेख्ने र किन लेख्ने ? किताबको कभरमा कुमारको फोटो हुनैपर्छ । त्यो उनको अर्धांगिनीको इच्छा हो । त्यो पनि एक प्रकारको आनन्द हो ।
